

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 021-05/20-01/04

URBROJ: 2178/12-03-20-02

Velika Kopanica, 4. kolovoz 2020. godine

**Z A P I S N I K**

**S 29. SJEDNICE OPĆINSKOG VIJEĆA**

**OPĆINE VELIKA KOPANICA**

Na 29. sjednici Općinskog vijeća Općine Velika Kopanica održanoj 4. kolovoz2020. godine u Općinskoj vijećnici, Vladimira Nazora 1, Velika Kopanica, bilo je nazočno 10 od 13 izabranih vijećnika.

Nazočni vijećnici: Tomislav Jagić – predsjednik Vijeća, Šimo Kladarić – zamjenik Predsjednika Vijeća, Ivan Antolović, Darko Relota, Marina Jularić, Krunoslav Zdunić, Zdenka Knežević, Josip Glavačević, Mato Mikleušević, Anamarija Vukovac.

Odsutni vijećnici: Željko Matić, Miroslav Matić i Ivan Stojšić.

Ostali prisutni: Ivan Meteš – načelnik, Blaž Šokčević – zamjenik načelnika i Marija Lolić – pročelnica JUO.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić, otvorio je sjednicu u 20,30 h i pozdravio sve prisutne te konstatirao kvorum.

Predsjednik predlaže sljedeći Dnevni red:

**DNEVNI RED:**

1. Verifikacija Zapisnika s 28. sjednice Općinskog vijeća Općine Velika Kopanica;
2. Izvješće o radu načelnika Općine Velika Kopanica za razdoblje siječanj – lipanj 2020. godine i Prijedlog Zaključka o prihvaćanju Izvješća;
3. Prijedlog Izvješća o provedbi Plana upravljanja imovinom u vlasništvu Općine Velika Kopanica u 2019. godini i Prijedlog Odluke o usvajanju Izvješća;
4. Razno.

Nakon čitanja Dnevnog reda, Predsjednik isti daje na raspravu. Nakon što nije bilo komentara i prijedloga ide na glasanje. Dnevni red je javnim glasovanjem usvojen jednoglasno (10 glasova ZA).

**TOČKA 1:** **Verifikacija Zapisnika s 28. sjednice Općinskog vijeća Općine Velika Kopanica**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje na glasovanje Zapisnik s 28. sjednice Općinskog vijeća Općine Velika Kopanica

Zapisnik s 28. sjednice Općinskog vijeća Općine Velika Kopanica je javnim glasovanjem usvojen jednoglasno (10 glasova ZA).

**TOČKA 2:** Izvješće o radu načelnika Općine Velika Kopanica za razdoblje siječanj – lipanj 2020. godine i Prijedlog Zaključka o prihvaćanju Izvješća

Predsjednik otvara 2. točku dnevnog reda i daje riječ načelniku.

Načelnik iznosi ono najvažnije učinjeno u području obrazovanja, društvenih djelatnosti i sporta, u području socijalne skrbi i zdravstva, u području vatrogastva i civilne zaštite, u području poljoprivrede te realizirane investicije i započeti projekti u izvještajnom razdoblju. Zahvaljuje Vijećnicima na suradnji.

Vijećnik Kladarić pita načelnika koliko je pandemija covida utjecala na punjenje proračuna? Što je s programom poticanja gospodarstva? U kojoj je fazi projekt šumskih putova?

Načelnik odgovara da je na početku pandemije radio usporedbu prihoda i tada su prihodi bili veći u ovoj godini. Međutim u 5 i 6 mjesecu su se ti prihodi smanjili. Sada su se ponovno povećali iznosi fiskalnog izravnjanja. Načelnik navodi da još nije raspisan natječaj za poduzetništvo, u planu je raspisivanje. Šumski putevi su u fazi pripreme za javnu nabavu, Projekt i nabavu vodi firma iz Zagreba Salix plan, oni su radili i prijavu na sam na natječaj.

Nema više pitanja i komentara.

Predsjednik daje na glasanje 2. točku dnevnog reda.

Izvješće načelnika Općine Velika Kopanica za razdoblje siječanj – lipanj 2020. godine i Zaključak o prihvaćanju Izvješća su javnim glasovanjem usvojeni jednoglasno (10 glasova ZA).

**TOČKA 3: Prijedlog Izvješća o provedbi Plana upravljanja imovinom u vlasništvu Općine Velika Kopanica u 2019. godini i Prijedlog Odluke o usvajanju Izvješća**

Predsjednik otvara 3. točku dnevnog reda i daje riječ pročelnici.

Pročelnica navodi da su u Izvješću navedeni opći podaci o Općini, zakonske odredbe temeljem koji se podnosi Izvješće, navedeni su podaci o vlasničkim udjelima Općine u trgovačkim društvima Posavska Hrvatska i Vodovod, čestice koje su kupljene u 2019. godini, projekti koji su realizirani u 2019. godini. Navodi kako u Općini što se tiče upravljanja imovinom ima najviše posla oko rješavanja imovinsko pravnih odnosa, da su riješena groblja u Maloj Kopanici, Velikoj Kopanici, da se trenutno rješavaju legalizacije.

Nema nikakvih pitanja i komentara.

Predsjednik daje na glasanje 3. točku dnevnog reda.

Izvješće o provedbi Plana upravljanja imovinom u vlasništvu Općine Velika Kopanica u 2019. godini i Odluka o usvajanju Izvješća su javnim glasovanjem usvojeni jednoglasno (10 glasova ZA).

**TOČKA 4: Razno**

Predsjednik otvara točku razno i daje riječ načelniku.

Načelnik iznosi informacije o tekućim događanjima u Općini; navodi da je raspisana javna nabava za rekonstrukciju doma u Velikoj Kopanici, da se priprema dokumentacija za izgradnju doma u Kupini, priprema se za zakup čestica, trenutno se radi na identifikaciji čestica, produžuju se istekli ugovori po uputi Ministarstva poljoprivrede, završavaju se legalizacije, dobili smo odobrenje za 3 osobe za javni rad, zaposlena je čistačica, pri kraju je ishođenje građevinske dozvole za mrtvačnicu u Maloj Kopanici.

Vijećnik Kladarić pita za produženje ugovora i za čestice koje su određene u povrat. Načelnik navodi da se ugovori produžuju na do dvije godine ili raspisivanja natječaja, a da se naznači u onim ugovorima gdje se nalaze čestice koje su predodređene za povrat i ta odredba.

Vijećnik Kladarić pita za dopis od Općinskog državnog odvjetništva vezanog za povrat poljoprivrednog zemljišta, može li se pisati Ministarstvu po tom pitanju. Načelnik odgovara da je Općina poduzela sve što je mogla vezano uz povrat, ali da Općinsko državno odvjetništvo ne želi sklapati nagodbe. Možemo ponovno napisati dopis Ministarstvu.

Kako nema nikakvih pitanja, Predsjednik zaključuje sjednicu u 20:56h

Zapisničarka Predsjednik Općinskog vijeća

**Marija Lolić, mag.soc. Tomislav Jagić, mag.ing.silv.**